《论俗十二首》
宋代·刘子翚

扇马严内仗，貂珰侍宸阍。
哀哉里闾间。刀阉逮鸡豚。
放麑识忠荩，毋卵著格言。
矧利肥甘躯，绝其孳息源。
难销爱欲心，物物天性存。
逆情气必戾，顺化生乃蕃。
谁开口腹谋，无乃伤仁恩。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。